section_heading: Životopis
paragraph_text: <!-- Nakon izlaska njihovog prvog albuma "Nek zvone tambure", iznenada napušta bend i vraća se svojim gunjanskim korijenima gdje pronalazi tamburaški sastav "Romancu", kojeg je vodio nekoliko godina. U Romanci je svirao prim, ali i počinje ozbiljnije raditi na svojim pjesmama. Od lokalnih tamburaša iz nepoznatog mjesta stvorio je odličan sastav koji je proputovao cijelu Europu, i bio vjerojatno prvi tamburaški sastav koji je 1994. godine izdao album "Mit der Tamburica durch die Welt" za njemačku izdavačku kuću. Stipa je uvijek sanjao o tamburašima kao gospodi. Prije svega jer je sam bio takav. Uvijek točan, precizan, s najfinijim manirima ponašanja. A o tamburi kao instrumentu koji će netko jednog dana s ponosom svirati na najpoznatijim svjetskim pozornicama.